སྤྱི་ལོ་༡༩༨༠ལ་ཨ་ཁུ་བསྟན་ཁོ་དང་ཨ་ཁུ་སྐལ་ཁོ།ཨ་ཁུ་སྔགས་སྟོབས།བསྟན་འཛིན་རྒྱ་མཚོ།འཇིགས་མེད་སོགས་གསོ་རིག་ཆེད་མཁས་མང་པོས་མཛོད་དགེ་རུ་གནས་སྤོར་བ་དང་མཉམ་དུ་ཁོང་མོ་ཡང་དེར་སྨན་པའི་ལས་ཀར་དངོས་སུ་ཞུགས་ཏེ་རླབས་ཆེ་བའི་ལྷ་རྗེའི་འོས་འགན་ཁུར་དུ་བླངས།དེ་ནས་བཟུང་ལོ་ངོ་མང་པོའི་རིང་ལ་ཁྱོད་བོ་དཀོན་མཆོག་རིན་ཆེན་ལགས་ཀྱི་མཛུབ་ཁྲིད་དང་རྒྱབ་སྐྱོར་ལ་བརྟེན་ནས་གསོ་བ་རིགས་པའི་གཞུང་ལུགས་དང་ལག་ལེན་ཟུང་འབྲེལ་སྒོས་ནན་གྱིས་འབད་པ་རྒྱུན་འཁྱོངས་བྱས་སྟབས།ནད་གཞི་ངོས་འཛིན་དང་བརྟག་ཐབས།སྨན་བཅོས་སོགས་ལ་ཉམས་མྱོང་ཕུན་སུམ་ཚོགས་ཤིང་ལག་རྩལ་མཐོན་པོར་སོན།